da fi en da da en en da da en it et da en de de da da en en da da en it et da en de de da da da da en da da en en da da da da da da da da gl en da en da en da en en en en en sv da en da da en en
Renoveringen er overstået, og personalet er ansat.
Nu mangles der blot nogle unge kvinder.
(tryk på annoncen og se mere)
Mange mennesker kiggede forbi, da Forenede Care i eftermiddag bød indenfor til Bostedet Vejenhus ApS.
Et bosted, der er etableret på Stilundvej 25 i udkanten af Gesten.
- Vi har først i fredags fået den endelige godkendelse, så nu skal vi ud på markedet og promovere os, siger centerchef Connie Sandholm til migogvejen.
Bostedet henvender sig til unge piger/kvinder med psykisk sårbarhed i alderen 16-23 år, og det er kommunerne, der skal visitere til ophold på stedet, der ikke vil være et permanent opholdssted.
- Vi har plads til ni piger, og vi har renoveret stedet, så de kan føle sig hjemme, fortsætter Connie Sandholm.
Hun gør det samtidig klart, at et ophold på Vejenhus ikke vil gøre de unge kvinde raske, men de kan få nogle redskaber til at klare udfordringerne.
- Vi forventer, at de vil være her i otte til 12 måneder eller længere, og det vil være et godt alternativ til kommunale løsninger, mener den nye centerchef, der har været ansat i snart tre måneder.
Hun har også ansat personalet, der består af seks personer.
Centerchef Connie Sandholm foran bostedet Vejenhus, der er for unge psykisk sårbare kvinder.
Det tidligere bed and breakfast er renoveret og klar til at tage mod de unge kvinder.
Direktør Stine Louise Eising von Christierson fra Forenede Care bød velkommen.
Skrevet af Leif Christensen
Publiceret: 22. september 2022
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing